

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2022 година***

***С к о п ј е***

***ЗАПИСНИК***

***од Сто и четиринаесеттата седница на Управниот одбор на***

***Фондот за здравствено осигурување на Република Северна Македонија,***

*одржана на 22 март 2022 година со почеток во 14.00 часот*

*во просториите на Фондот*

***Присутни членови на Управниот одбор:***

* *Дејан Николовски, претставник од Министерството за финансии – претседател;*
* *д-р Арбен Љабеништа, претставник од Министерството за здравство – заменик на претседателот;*
* *д-р Љубиша Каранфиловски, претставник од Сојузот на синдикатите на Македонија – член;*
* *д-р Менде Диневски, претставник од Лекарската, Фармацевтската и Стоматолошката комора на Македонија – член;*
* *д-р Димитар Димитриевски, претставник од здружението на пензионерите – член;*
* *проф. д-р Јадранка Дабовиќ Анастасовска, претставник на осигурениците   – член;*
* *д-р Тања Дејаноска, претставник на стопанствениците – член.*

***Присутни од ФЗОРСМ:***

* *Стево Крстевски, директор на ФЗОРСМ;*
* *Фатон Ахмети, директор на ФЗОРСМ;*
* *д-р Игор Неловски, советник на директорот на ФЗОРСМ, (учествуваше во работата по точката 2 од дневниот ред);*
* *Миле Сугарев, директор на секторот за финансиски прашања (учествуваше во работата по точките 3 и 4 од дневниот ред);*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и водеше претседателот Дејан Николовски. Извести дека од оваа седница член на Управниот одбор и како претставник од Министерството за здравство заменик на претседателот е д-р Арбен Љабеништа, на кого му посака успешна работа. Потоа утврди дека се присутни сите седум членови на Управниот одбор, со што условите за полноважно работење и одлучување се исполнети по што го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записникот од Сто и десетата седница на Управниот одбор одржана на 4 февруари 2022 година*
* *Усвојување на записникот од Сто и единаесетата седница на Управниот одбор одржана на 28 февруари 2022 година*
* *Усвојување на записникот од Сто и дванаесетата седница на Управниот одбор одржана на 2 март 2022 година*
* *Усвојување на записникот од Сто и тринаесетата седница на Управниот одбор одржана на 4 март 2022 година*

1. *Предлог за донесување на Одлука за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции;*
2. *Предлог за донесување на Одлука за изменување и дополнување на Одлуката за утврдување на референтни цени за пакетите на завршени епизоди на лекување за специјалистичко – консултативна здравствена заштита - амбулантски;*
3. *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година;*
4. *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалистичко – консултативната здравствена заштита за 2022 година;*

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година;

# Разно.

*Потоа праша дали има и други предлози за разгледување на седницата.*

*Директорот Крстевски побара точката 3 - Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година, да не се разгледува на денешната седница. Ова од причина што за еден дел вклучен во предлогот е потребна дополнителна обработка.*

*Јадранка Дабовиќ Анастасовска наведе дека, со оглед што работните материјали не се доставени во роковите утврдени со Деловникот за работата на Управниот одбор, таа за сите предлози ќе се воздржи од гласање.*

*Директорот Ахмети наведе дека динамиката на работата на Фондот налага некои материјали да се подготвуваат и испраќаат на Управниот одбор во кратки рокови. Потоа извести дека за членовите на Управниот одбор да имаат повеќе време за нивно разгледување, материјалите ќе се испраќаат веднаш штом ќе бидат подготвени, дури и пред да се закаже седница.*

*Потоа, Управниот одбор прифаќајки го предлогот на директорот Крстевски за симнување од дневниот ред на точката 3 - Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година, за Сто и четиринаесеттата седница едногласно го утврди следниот*

***Д Н Е В Е Н Р Е Д***

* *Усвојување на записникот од Сто и десетата седница на Управниот одбор одржана на 4 февруари 2022 година*
* *Усвојување на записникот од Сто и единаесетата седница на Управниот одбор одржана на 28 февруари 2022 година*
* *Усвојување на записникот од Сто и дванаесетата седница на Управниот одбор одржана на 2 март 2022 година*
* *Усвојување на записникот од Сто и тринаесетата седница на Управниот одбор одржана на 4 март 2022 година*

1. *Предлог за донесување на Одлука за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции;*
2. *Предлог за донесување на Одлука за изменување и дополнување на Одлуката за утврдување на референтни цени за пакетите на завршени епизоди на лекување за специјалистичко – консултативна здравствена заштита - амбулантски;*
3. *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалистичко – консултативната здравствена заштита за 2022 година;*

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година;

# Разно.

*Потоа се пристапи кон разгледување на точките на дневниот ред.*

* *Усвојување на записникот од Сто и десетата седница на Управниот одбор одржана на 4 февруари 2022 година*

*Тања Дејаноска наведе дека во однос на записникот ќе гласа против, затоа што на таа седница не и било овозможено да ја доврши својата презентација.*

*Потоа, за усвојување на записникот се изјаснија Дејан Николовски, Љубиша Каранфиловски, Менде Диневски, Димитар Димитриевски и Јадранка Дабовиќ Анастасовска, Тања Дејаноска беше против а Арбен Љабеништа, бидејќи не учествуваше во работата на таа седница, се воздржа од гласање.*

* *Усвојување на записникот од Сто и единаесетата седница на Управниот одбор одржана на 28 февруари 2022 година*

*За усвојување на записникот од Сто и единаесетата седница се изјаснија Дејан Николовски, Љубиша Каранфиловски, Менде Диневски и Димитар Димитриевски, а Тања Дејаноска, како и Арбен Љабеништа и Јадранка Дабовиќ Анастасовска кои не учествуваа во работата на таа седница, се воздржаа од гласање.*

* *Усвојување на записникот од Сто и дванаесетата седница на Управниот одбор одржана на 2 март 2022 година*

*За усвојување на записникот од Сто и дванаесетата седница на Управниот одбор одржана на 2 март 2022 година се изјаснија Дејан Николовски, Љубиша Каранфиловски, Менде Диневски, Димитар Димитриевски, Јадранка Дабовиќ Анастасовска и Тања Дејаноска а Арбен Љабеништа, бидејќи не учествуваше во работата на таа седница, се воздржа од гласање.*

* *Усвојување на записникот од Сто и тринаесетата седница на Управниот одбор одржана на 4 март 2022 година*

*Тања Дејаноска побара да се изврши корекција кај нејзиното излагање по точката 2- Разгледување на состојбата и проблемите на приватните здравствени установи од областа на општата медицина – матичните лекари. Имено, последната реченица наведена во дискусијата: „Поради тоа и предложи, Управниот одбор да донесе заклучок со кој ќе даде поддршка на нивното барање вредноста на капитациониот бод да се зголеми на 75 денари.“ треба да се избрише.*

*Директорот Ахмети, во однос на заклучокот донесен под точката разно: „Заклучок: Во претстојниот период, на седниците на Управниот одбор да се повикуваат директори на јавните здравствени установи, заради информирање на Управниот одбор за користењето на средствата одобрени со одлуките за утврдување на вкупниот договорен надоместок на јавните здравствени установи.“, укажа дека за тоа нема основа, бидејќи здравствените установи за користењето на средствата ја известуваат стручната служба на Фондот а на Управниот одбор му реферираат директорите на Фондот. Поради тоа, предложи заклучокот да се избрише од записникот.*

*Управниот одбор ги прифати укажувањата на Тања Дејаноска и на директорот Ахмети, по што за усвојување на записникот се изјаснија Дејан Николовски, Љубиша Каранфиловски, Менде Диневски, Димитар Димитриевски, Јадранка Дабовиќ Анастасовска и Тања Дејаноска а Арбен Љабеништа бидејќи не учествуваше во работата на таа седница, се воздржа од гласање.*

***ТОЧКА 1 -*** *Предлог за донесување на Одлука за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции*

*Објаснување на предлогот даде директорот Ахмети. Наведе дека предлогот се однесува на продолжување на важењето на точката 5 од мерката и препораката – Пружање здравствени услуги во примарната здравствена заштита воведена во 2020 и за 2021 година. Точката 5 се однесува на можноста избраните лекари за време на вонредни услови, кризи состојби, епидемии и пандемии на заразни болести, да препишуваат лекови кои се неопходни за лекување од Ковид -19 над дозволениот лимит. Со тоа ќе се овозможи Фондот да ги плати фактурите од 2021 година на лекарите кои препишале такви лекови над лимитот.*

*По објаснувањето и кусата дискусија на членовите на Управниот одбор, се пристапи кон гласање.*

*За одлуката гласаа Дејан Николовски, Арбен Љабеништа, Љубиша Каранфиловски, Менде Диневски, Димитар Димитриевски и Тања Дејаноска, а**Јадранка Дабовиќ Анастасовска се воздржа од гласање.*

*На тој начин, Управниот одбор со мнозинство гласови донесе*

***Одлука***

***за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции***

*со која се изврши предложената измена, односно можноста избраните лекари за време на вонредни услови, кризи состојби, епидемии и пандемии на заразни болести, да препишуваат лекови кои се неопходни за лекување од Ковид -19 над дозволениот лимит се продолжи и за 2021 година.*

# **ТОЧКА 2** - Предлог за донесување на Одлука за изменување и дополнување на Одлуката за утврдување на референтни цени за пакетите на завршени епизоди на лекување за специјалистичко – консултативна здравствена заштита - амбулантски

*Објаснување на предлогот даде Игор Неловски. Наведе дека предлогот содржи две измени, од кои едната се однесува на називот на здравствена услуга а другата на воведување нови пакети на завршени здравствени услуги. Називот се менува поради тоа што услугата „пакет за дијагностика на цистична фиброза кај децата“ сега ја добиваат и возрасни лица а не само деца, па во називот зборовите „кај децата“ треба да се избришат. Со втората измена се воведуваат пакети на услуги што се однесуваат на контрола со замена на делови на вградените уреди за поддршка на срцевата работа.*

*По објаснувањето, дискутираа членовите на Управниот одбор, при што се поставуваа прашања на кои одговори и дополнителни објаснувања даваа Игор Неловски и директорот Ахмети.*

*Тања Дејаноска праша како е дојдено до предложените цени на новите пакети а Арбен Љабеништа праша каков е соодносот на пациентите што услугата вградување уреди за поддршка на срцевата работа ја добиваат во јавното и во приватното здравство.*

*Игор Неловски истакна дека најголемиот дел на цената се однесува на резервниот дел од чија цена со 90% зависи вкупната цена на услугата. Останатиот дел е за самата контрола и замена. Во поглед на распоредот по здравствени установи за добивање на услугата, појасни дека тој се утврдува со одлука на Управниот одбор и дека согласно последната одлука, која се однесува на 2022 година, 11 услуги треба да се извршат на Клиниката за државна кардиохирургија, 4 во Клиничката болница Жан Митрев и 2 во Клиничката болница Систина.*

*Потоа се пристапи кон гласање по предлогот за донесување на одлуката.*

*За предлогот гласаа Дејан Николовски, Арбен Љабеништа, Љубиша Каранфиловски, Менде Диневски и Димитар Димитриевски, а**Јадранка Дабовиќ и Тања Дејаноска се воздржаа од гласање.*

*На тој начин, Управниот одбор со мнозинство гласови донесе*

***Одлука***

***за изменување и дополнување на Одлуката за утврдување на референтни цени за пакетите на завршени епизоди на лекување за специјалистичко – консултативна здравствена заштита - амбулантски***

*со која се утврдија референтни цени за шест пакети на здравствени услуги и се изврши промена на називот на една здравствена услуга.*

***ТОЧКА 3 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалистичко – консултативната здравствена заштита за 2022 година*

*Објаснување на предлогот даде Миле Сугарев. Наведе дека се работи за утврдување на договорен надоместок на здравствени установи со кои Фондот склучил договор, го раскинал договорот, односно склучил анекс за вклучување на нов тим.*

*По објаснувањето и кусата дискусија што следеше, се пристапи кон гласање по предлогот.*

*За одлуката гласаа Дејан Николовски, Арбен Љабеништа, Љубиша Каранфиловски, Менде Диневски, Димитар Димитриевски и Тања Дејаноска, а**Јадранка Дабовиќ Анастасовска се воздржа од гласање.*

*На тој начин, Управниот одбор со мнозинство гласови донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалистичко – консултативната здравствена заштита за 2022 година***

*со која се утврди висината на договорниот надоместок за три здравствени установи со кои Фондот склучил договори за обезбедување услуги од областа на лабораториските испитувања.*

***ТОЧКА 4 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година*

*И за предлогот од точката 4 објаснување даде Миле Сугарев. Наведе дека се работи за здравствени установи кои добиле решение за работа во мрежата на здравствени установи и за кои треба да се утврди договорен надоместок заради започнување со работа. Откако ќе се утврди првичниот надоместок, Фондот ќе склучи договор со нив а потоа со нова одлука ќе се утврди договорниот надоместок по денови од денот на склучување на договорот.*

*По објаснувањето, се пристапи кон гласање по предлогот.*

*За одлуката гласаа Дејан Николовски, Арбен Љабеништа, Љубиша Каранфиловски, Менде Диневски, Димитар Димитриевски и Тања Дејаноска, а**Јадранка Дабовиќ Анастасовска се воздржа од гласање.*

*На тој начин, Управниот одбор со мнозинство гласови донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година***

*со која се утврди договорен надоместок за две здравствени установи.*

***ТОЧКА 5 -*** *Разно*

* + - * *Во рамките на точката разно, се дискутираше за операциите на катаракта за кои податоци беа побарани од Димитар Димитриевски. На почетокот на дискусијата, на членовите на Управниот одбор им се подели материјалот подготвен од стручната служба на Фондот а во кој е содржан преглед на операциите извршени во сите здравствени установа и се наведени периодите на чекање за добивање на услугата. Потоа, Димитар Димитриевски наведе дека податоците ги побарал за да може Управниот одбор да добие претстава за основаноста на поплаките дека за извршување на таа операција се чека предолго а потоа и да преземеме мерки за скратување на роковите на чекање, зашто осигурениците кои не можат да чекаат подолго, принудени се да плаќаат приватно од сопствени средства.*

*Со дискусијата за операциите на катаракта, дневниот ред беше исцрпен и Управниот одбор во 15.35 часот заврши со работата на Сто и четиринаесеттата седница.*

***Записничар, Управен одбор/Bordi drejtues***

***Христо Трповски Претседател/Kryetar,***

***Дејан Николовски***